**מקורות לסיור בהר ציון - השתלמות בנצרות - יסכה הרני**

["וישכב דוד עם אבותיו וייקבר בעיר דוד". מלכים א' ב, י ]

|  |  |
| --- | --- |
| **1167 - בנימין מטודלה:**  "וסביב לירושלים הרים גדולים ובהר ציון קברי דוד וקברי המלכיםאשר קמו אחריו. ואין המקום ידוע, אלא כי היום ט"ו שנה נפל כותל מן הבמה (1) אשר בהר ציון וצוה הפטריארקו את הכומר ואמר לו קח את האבנים מהחומות הקדומות ובנה מהם במה והוא עשה כן. שכר פועלים בשכר וכן היו עשרים אנשים והיו מוציאין את האבנים מיסוד חומת ציון ובין האנשים ההם היו שני אנשים אהובים בעלי ברית ויום אחד עשה האחד לחברו משתה ואחר אכילתם באו אל המלאכה. ואמר להם הממונה עליהם מדוע איחרתם בא היום? ענו ואמרו: מה יש לך, בשעה שילכו לסעוד אנחנו נעשה מלאכתנו. הגיע זמן הסעודה והלכו חבריהם לסעוד והם מוציאין את האבנים והקימו אבן ופתחו פי המערה, ואמר אחד לחברו נכנס ונראה אם יש ממון. והלכו במבוא המערה עד שהגיע אצל ארמון אחד גדול בנוי על עמודי שש מצופה בכסף ובזהב ולפניו שלחן זהב ושרביט ועטרת והוא קבר דוד מלך ישראל. ולשמאלו קבר שלמה כמו כן וכל המלכים הקבורים שם ממלכי יהודה ושם ארונות סגורים שאין אדם יודע מה שבהם. ורצו שני האנשים להיכנס בארמון והנה רוח סערה יצא מפי המערה והיכה אותם ונפלו לארץ כמתים. לעת ערב והנה רוח אחד בא צועק בקול רם והוא כקול אדם ואמר קומו צאו מן המקום הזה ויצאו משם האנשים מבוהלים ודחופים והלכו אל הפטריארקו והגידו לו הדברים. ושלח הפטריארקו להביא לפניו ר' אברהם החסיד הפרוש אל קושטנטינה שהיה מאבלי ירושלים והגיד לו את כל הדברים על פי שני עדים שבאו משם. וענה לו ר' אברהם החסיד ואמר לו: קברי בית דוד הם למלכי יהודה הם ולמחר אני ואתה עם אלו האנשים נראה מה יש שם. למחרת שלחו בשביל שני האנשים ומצאו אותם מתים ופחדו ואמרו לא נכנס אנחנו שם כי **אין חפץ להראות אותו לאדם** **וציוה הפטריארקו לסתום אותו מקום ולהעלימו מבני האדם** עד היום הזה ור' אברהם החסיד ספר לי כל אלו הדברים".  1266 - 1291 - **'אלה מסעות'** (חיבור יהודי אנונימי):  "למעלה ממעין השילוח בהר שם מצודת ציון, ושם **קברי המלכים, ושם בנין יש קורין אותו 'היכל דוד'** מכוון נגד בית המקדש, ושם מדליקים נרות לקדושת המקום. אומרים שהוא בנין דוד, הוא המקום אשר היה שם **ארון האלוהים משהביאו דוד** עד שנבנה הבית".  1306 - 1312 -תלמיד של הרמב"ן בחיבור **'תוצאות ארץ ישראל'**:  "למעלה ממעין השילוח, בהר שם מצודת ציון ושם קברי המלכים ושם בנין ישן קוראים אותו היכל דוד מכוון כנגד בית המקדש מדליקין שם נרות לקדושת המקום"  1314 - 1322 - **אשתורי הפרחי**, 'כפתור ופרח':  "רואה כי עוד היום האוהל הזה עומד קיים כתחילת הוויתו... כנגד הר המוריה לדרום והכל קורין לו **'היכל דוד'**".  1536 - **'יחוס אבות'** (מחבר אלמוני):  "ציון שם היכל דוד המלך ע"ה, שהיה **הארון** מונח בו, קצתו קיים ושם קבורים **מלכי בית דוד במערה** בנויה נאה ומפוארת".  בשם אללה הרחמן והרחום! ציווה על טיהור המקום הזה ועל ניקויו מעובדי האלילים ועל הפיכתו למסגד שייזכר בו שם אללה, סולטאן הברואים, מגן דת האסלאם משרת הבית הקדוש (במַכַּה) מטפח הצדק והבטחון, הסולטאן בן הסולטאן סולימאן בן עות'מאן. יחזק אללה את האסלאם בימיו! על ידי אדוננו שייח' השייח'ים שמס א-דין מוחמד אל-עג'מי המטיף. יגמול לו אללה את מעשי ידיו הטובים וירחם את יולדיו! בתאריך יום חמישי, ראשית רביע הראשון, שנת שלושים ותשע מאות (8.1.1524) . השבח לאללה לבדו!  ----------------------------------------------------------------------------------- |  |

בחודש אייר בשנת תשכ"ז, היה הדבר ויבואו הרמטכ"ל ופמליתו **אל קבר דוד על ההר** / ויעמדו לפניו בבגדים מעופרי עפר / וימחו ממצחם את נחל הזיעה הניגר / וינשמו עמוקות ויצדיע:

אדוני המלך, הר הבית שוחרר. / ... ויקרב הרמטכ"ל אל המלך ויאמר: / לא אנחנו לבדנו שחררנו את ההר / לא אנחנו לבדנו עשינו את הנס / ולא רק בזכותנו הדגל מתנוסס / ואף כי לוחמינו הסתערו כאריות / לא הם בלבד פרצו את שער האריות / ...

לא, אדוני המלך, כי אתם צעדה / חטיבה שלמה של לוחמי מצדה / ואנשי בר-כוכבא הגיבורים והאמיצים / נלחמו לצידם בקשתות ובחצים / וליד אלה שמענו היטב את הצעדים/ של כל הנרצחים והטבוחים והשדודים/ של כל אלה שמתו מכיוון שהם יהודים/ ולידם צעדו כהולכים בסך/ כל עולי הגרדום ולוחמי תש"ח / כל חללי הלח"י והאצ"ל והפלמ"ח /

"ויבנה בית-המקדש במהרה בימינו" / ונפרוץ את החומה ולא פסקנו מלכת כי השיר הזה בלבנו כמו אש מלחכת / ויקם דוד המלך ויטול את הכינור / ויבט ברמטכ"ל ועל פניו האור / וישיר את השיר הזה לאמור / למנצח ליצחק מזמור."./ ... **חיים חפר, היינו כחולמים 09/06/67**